**Bátaapáti Község Önkormányzata Képviselő-testületének**

**8/2021.(VIII.16.) önkormányzati rendelete**

**Lakások, helyiségek bérletéről, valamint elidegenítésük szabályairól**

Bátaapáti Község Önkormányzat Képviselő-testülete az Alaptörvény 32. cikk (2) bekezdésében és a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. mellékletében kapott felhatalmazás alapján, az Alaptörvény 32. cikk (1) bekezdésének e) pontjában a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a következőket rendeli el:

**I. Fejezet**

**Általános rendelkezések**

**1. A rendelet hatálya**

**1. §** (1)E rendelet hatálya kiterjed Bátaapáti Község Önkormányzata tulajdonában álló lakásra és nem lakás céljára szolgáló helyiségekre.

(2) E rendelet személyi hatálya kiterjed az Önkormányzat tulajdonában álló lakásokat és nem lakás céljára szolgáló helyiségeket bármilyen jogcímen használó személyekre és szervezetekre.

 (3) E rendeletben nem szabályozott kérdésekben a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény (továbbiakban: Ltv.) rendelkezései az irányadóak.

**2. Értelmező rendelkezés**

**2. §** E rendelet alkalmazása során az Ltv. 91/A §-ban meghatározott fogalom-meghatározások az irányadóak.

## 3. Adatvédelmi rendelkezések

**3. §** (1) E rendeletben meghatározott bérbeadói jogok érvényesítése érdekében és az ahhoz szükséges mértékben a bérbeadói jogokat gyakorló, továbbá a bérbeadó nevében eljáró kezelő szervezet – az adatvédelmi jogszabályok keretei között – jogosult nyilvántartani és kezelni mindazokat a személyes adatokat, amelyek e rendelet alapján a bérbeadás feltételeinek megállapítása és a bérbeadói hozzájárulásról való döntés érdekében a tudomására jutottak.

(2) A nyilvántartásban vezetett adatokról más személynek, szervnek adatot szolgáltatni nem lehet, azok kizárólag e rendeletben szabályozott bérbeadás feltételeinek megállapításához és a bérbeadói hozzájáruláshoz való döntéshez használhatók fel.

**4. A lakások bérbeadásának általános feltételei**

**4. §** (1) Az önkormányzati lakások a következő kategóriákba soroltak:

1. költségelven bérbe adható lakások
2. szolgálati lakás céljára bérbe adható lakások

(2) Az önkormányzati lakások bérbeadásának feltétele, hogy:

1. a lakásbérleti szerződés fennállása alatt a bérlő köteles életvitelszerűen a lakásban lakni,
2. bérlő a lakásból történő kettő hónapot meghaladó távollétét és annak időtartamát köteles a bérbeadónak előzetesen írásban bejelenteni.

(3) Az (1) bekezdés a) pontjában meghatározott önkormányzati lakásokra csak határozott idejű, legfeljebb 1 éves bérleti szerződés köthető.

(4) A költségelven bérbe adható lakások valamint a szolgálati lakás céljára bérbe adható lakások címjegyzékét az 1. melléklet tartalmazza.

(5) Önkormányzati tulajdonú lakás nem lakás céljára nem adható bérbe.

**5. A bérlőtársi szerződés**

**5.§** (1) A lakásba együttesen beköltöző házastársakkal - kérelmükre - a bérleti szerződést bérlőtársi minőségben kell megkötni.

(2) A lakásba később beköltöző házastárs írásban kérheti a bérbeadótól bérlőtársi minőségének elismerését. A kérelem teljesítését a lakás eddigi bérlőjének (másik házastársnak) hozzájárulása esetén nem lehet megtagadni.

(3) Az (1)-(2) bekezdésben foglalt eseteken kívül bérlőtársi jogviszony önkormányzati lakásra nem létesíthető.

**6. Bérbeadói jogok és kötelezettségek gyakorlása**

**6. §** (1) A költségelven bérbe adható lakások bérbeadása pályázat útján történik.

 (2) A szolgálati lakás céljára bérbe adható lakások bérbeadásáról az Önkormányzat képviselő-testülete dönt.

**7.§** (1)Az önkormányzati tulajdonú lakásokra vonatkozó szerződéseket az Önkormányzat nevében a polgármester köti meg. Az Önkormányzatot megillető, bérbeadói jogok gyakorlása és kötelezettségek teljesítése a polgármester hatásköre.

(2) A lakások kezelésére irányuló, az Ltv.-ből és e rendeletből fakadó feladatokat az Önkormányzat Képviselő-testülete látja el.

(3) Az Önkormányzat Képviselő-testülete látja el a lakások és helyiségek fenntartási, felújítási, üzemeltetési, hibaelhárítási, karbantartási feladatait.

(4) A lakások és helyiségek rendeltetésszerű használatát - a bérlők szükségtelen háborítása nélkül - folyamatosan, de évente legalább kétszer a Képviselő-testület felhatalmazása alapján a polgármester ellenőrzi. Az ellenőrzések eredményéről a soron következő testületi ülésen tájékoztatja a Képviselő-testületet.

**II. Fejezet**

**A lakásbérlet szabályai**

**1. Költségelven bérbe adható lakások**

**8.§** (1)Költségelven bérbe adott lakás bérlőjévé a kérelmező legfeljebb egy év határozott időre akkor jelölhető ki,

a) ha neki, házastársának, élettársának és kiskorú gyermekének, valamint a vele együtt költöző családtagjainak Bátaapáti község közigazgatási területén

aa) lakható lakás tulajdonjoga,

ab) állandó lakáshasználati joga,

ac) önkormányzati tulajdonban lévő, szolgálati jogviszonyhoz vagy munkakörhöz kötött lakásra bérleti jogviszonya nincs, vagy arról érvényesen írásban lemondott és a bérbeadó azt írásban elfogadta,

b) a kérelem benyújtásának időpontjában korábbi, önkormányzati lakás bérletéből származó, az Önkormányzatnál nyilvántartott tartozása nincs,

c) ha neki, vagy a vele együtt költöző családtagjának van rendszeres jövedelme, és az egy főre eső havi jövedelem eléri az öregségi nyugdíj mindenkori legkisebb összegének háromszorosát VAGY ha a lakás bérleti díjának összege nem haladja meg a bérlő családja nettó jövedelmének 20 %-át.

**9.§** (1) Az igénylő a lakásbérleti jogát a rendelet 2. melléklete szerinti pályázat útján nyerheti el.

(2) A költségelven bérbeadható bérlakás megüresedését követő 10 munkanapon belül az önkormányzat pályázatot hirdet a lakás hasznosítására. A pályázati felhívást közzé kell tenni az önkormányzat hirdetőtábláján, az Önkormányzat honlapján legalább 7 napon keresztül.

(3) A pályázati kiírás tartalmazza

a) a lakás címét, komfortfokozatát, alapterületét, szobaszámát, műszaki jellemzőit,

b) a lakbér mértékét,

c) a bérleti jogviszony időtartamát,

d) a lakás megtekintésének időpontját,

e) a pályázat benyújtásának helyét és határidejét,

f) a pályázat mellékleteit;”

(4) A pályázatokat a rendelet 2. melléklete szerinti formanyomtatványon lehet benyújtani.

**10.§** (1) A 8. § (1)-ben meghatározott feltételeknek megfelelő személyek közül a rendelet 3. melléklete szerinti szempontrendszer alkalmazásával a legtöbb pontot szerzett kérelmezőt, pontegyenlőség esetén a legtöbb pontot szerzett jelentkezők közül, sorsolással kiválasztott személyt kell kijelölni. A bérlőkijelölésről a Képviselő-testület dönt.

(2) A bérlő kiválasztásáról szóló döntését követő 5 munkanapon belül a jegyző felhívja a kiválasztott bérlőt a bérleti szerződés megkötésére.

 (3) Ha a kiválasztott bérlő a jegyzői értesítést követő 10 napon belül nem köti meg a bérleti szerződést, a polgármester - a már benyújtott pályázatok alapján - újabb bérlőt választ ki.

**11. §** A határozott időre kötött lakásbérleti szerződés leteltét megelőző 2 hónapon belül a bérlő a rendelet 2/A. melléklete szerinti pályázatot nyújt be az önkormányzathoz, új bérleti szerződés megkötésére. A kérelmezőnek igazolnia kell, hogy az adott lakás vonatkozásában lakbérhátraléka és közüzemi díjtartozása nem áll fenn.

**12. §** Bátaapáti Község Önkormányzata és intézményei megfelelő szakemberrel történő ellátottsága érdekében és az alkalmazott szakemberek elhelyezésére – legfeljebb az önkormányzati vagy egyéb intézménynél fennálló foglalkoztatási jogviszony fennállásáig – költségelven bérbe adható lakás szolgálati célra kiutalható. A bérbeadásról a Képviselő-testület dönt.

**2. Szolgálati lakás céljára bérbe adható lakások**

**13.§** (1)Szolgálati lakásként bérbe adott lakás bérlőjévé az jelölhető ki, aki Bátaapátiban működő önkormányzati vagy állami fenntartású intézmény, önkormányzati tulajdonú gazdasági társaság, illetve közfeladatot ellátó szerv vagy szervezet kötelező feladatainak ellátásához megfelelő szakember biztosítása indokolja; vagy

 (2) A szolgálati lakás céljára történő bérbeadás iránti kérelmet írásban mind az igénylő a munkáltató által alátámasztott indokokkal, mind munkáltatója benyújthatja. A kérelmeket a polgármesterhez kell benyújtani.

(3) A kérelem alapján a szolgálati lakás céljára történő bérbeadásról az Önkormányzat képviselő-testülete dönt.

(4) A szolgálati lakás céljára történő bérbeadás esetén a bérleti jogviszony minden további intézkedés nélkül megszűnik, ha a bérlőnek megszűnik az a foglalkoztatási jogviszonya, amely a bérbeadást indokolta,

(5) A meghatározott feltételeknek megfelelő személyek közül, a Képviselő-testület által meghatározott személlyel kell szerződést kötni.

**3. A bérleti szerződés tartalma, a felek jogai és kötelezettségei**

**14. §** (1) A lakásbérleti jogviszonyt a bérlő és a bérbeadó szerződése hozza létre, az Ltv., e rendelet és a tulajdonos Önkormányzat által meghatározott feltételekkel, a rendelet 6. számú melléklete szerinti tartalommal.

(2) Ha a bérlő a szerződésben megjelölt időpontban a lakást nem veszi birtokba, az a bérleti szerződéstől való elállásnak minősül.

**15. §** A lakásbérleti szerződés megkötését követő 15 napon belül a bérlő köteles a bérleményre vonatkozó közüzemi szerződéseket, hulladékkezelési közszolgáltatási szerződést megkötni.

**16. §** (1) A lakás burkolatainak, ajtóinak, ablakainak és a lakás berendezéseinek karbantartásával és felújításával, illetve pótlásával vagy cseréjével kapcsolatos munkák elvégzésére az Ltv. 13. §. (1)-(2) bekezdésben foglaltak az irányadók.

**4. A lakbér mértéke**

**17. §** (1) A bérlő a lakás használatáért a lakásbérleti szerződésben meghatározott összegű bérleti díjat köteles fizetni havonta, legkésőbb minden hónap 15. napjáig.

(2) A bérleti díjak évente legfeljebb egy alkalommal módosíthatók, úgy hogy a módosításról a bérlőt legalább 60 nappal előbb értesíteni kell. Amennyiben a bérlő a módosított díjjal nem ért egyet, az Ltv. 6. § (2) bekezdésében foglaltak szerint kell eljárni.

**18. §** A bérlő a bérleményért a hasznos alapterület és a komfortfokozat alapján, bérleti díjat köteles fizetni. A bérleti díj összegét, valamint a költségelven és szolgálati lakásként bérbe adható lakások felsorolását a rendelet 1. melléklete tartalmazza.

**5. Bérbeadói hozzájárulás befogadáshoz, albérletbe adáshoz**

**19. §** (1) Az Ltv. 21. §-a alapján a bérlő a lakásba más személyt - a kiskorú gyermeke, valamint a befogadott gyermekének az együttlakás ideje alatt született gyermeke kivételével - a bérbeadó írásbeli hozzájárulásával fogadhat be. Önkormányzati lakásba a bérlő a bérbeadó írásbeli hozzájárulása nélkül is befogadhatja házastársát, gyermekét, befogadott gyermekének a gyermekét, valamint szülőjét.

(2) A hozzájárulásban ki kell kötni, hogy a bérlő lakásbérleti jogviszonyának megszűnésekor a befogadott személy köteles a lakásból kiköltözni. A hozzájárulással befogadott személy a bérlő halála esetén a lakásbérleti jog folytatására akkor tarthat igényt, ha a befogadás óta legalább 1 évig életvitelszerűen a lakásban lakott, és az őt befogadó bérlő ellátásáról gondoskodott.

(3) Ha a bérbeadó tudomására jut, hogy a lakásban illetéktelen személy lakik, köteles a bérlőt felszólítani a bérbeadói hozzájárulás nélkül befogadott személy lakáshasználatának 8 napon belüli megszüntetésére.

**20. §** A bérlő az általa bérelt lakást albérletbe nem adhatja.

**6. A lakásbérlet megszűnése**

**21. §** (1) A lakásbérlet az Ltv 23. §-a alapján az alábbi esetekben szűnik meg:

a) a felek a szerződést közös megegyezéssel megszüntetik;

b) a lakás megsemmisül;

c) az arra jogosult felmond;

d) a bérlő meghal és nincs a lakásbérleti jog folytatására jogosult személy;

e) a bérlő a lakást elcseréli;

f) a bérlőt Magyarország területéről kiutasították;

g) a bérlő lakásbérleti jogviszonyát a bíróság megszünteti;

h) a bérlő lakásbérleti jogviszonya hatósági határozat folytán megszűnik;

i) e törvény erejénél fogva.

(2) A határozott időre szóló, illetőleg valamely feltétel bekövetkezéséig tartó lakásbérleti jog a szerződésben meghatározott idő elteltével, illetőleg a feltétel bekövetkezésekor szűnik meg.

(3) A szerződés közös megegyezéssel történő megszüntetése esetén pénzbeli térítés nem fizethető.

**III. Fejezet**

**A nem lakás céljára szolgáló helyiségek bérbeadása**

**22. §** Az üres, nem lakás céljára szolgáló helyiséget csak pályázati eljárás lefolytatása után lehet határozott időre bérbe adni.

**23. §** A pályázati hirdetménynek tartalmaznia kell:

a) a bérbeadásra meghirdetett helyiség fekvési helyét (település, utca, házszám), alapterületét, rendeltetését;

b) a helyiség felhasználásának célját (üzlet, műhely stb.) és az abban folytatható tevékenységek megjelölését;

c) a bérleti szerződés – határozatlan, határozott vagy feltétel bekövetkezéséig tartó – időtartamát;

d) a pályázni jogosultak körét (egyéni vállalkozó, gazdasági társaság stb.)

e) a fizetendő legkisebb bérleti díj mértékét

f) a pályázati ajánlat benyújtásának módját, helyét és határidejét, továbbá a tárgyalás megtartásának helyét és időpontját

**24. §** A pályázati ajánlatot írásban kell benyújtani, melynek tartalmaznia kell:

a) a pályázó nevét, címét, a tevékenység folytatására feljogosító engedély másolatát;

b) nyilatkozatot arról, hogy a pályázati feltételeket elfogadja

**25. §** (1) A pályázati tárgyaláson az vehet részt, aki pályázati ajánlatát az előírt időben és tartalommal benyújtotta.

(2) A pályázók közül az részesül előnyben, aki a legmagasabb összegű bérleti díj megfizetését vállalja.

(3) A pályázatokat a képviselő-testület bírálja el.

(4) A nem lakás céljára szolgáló helyiségek jegyzékét és a fizetendő legkisebb bérleti díj összegét a 1/A. számú melléklet tartalmazza.

**26. §** (1) A bérbe adó a helyiséget a pályázati kiírásban megjelölt állapotban és felszereltséggel, leltár alapján köteles a bérlőnek átadni.

(2) A bérlő nem követelheti a bérbe adótól, hogy a helyiséget a pályázatban megjelölt használatnak (tevékenység) megfelelő módon kialakítsa, felszerelje, illetőleg berendezze.

**27. §** A bérlő köteles gondoskodni:

a) a helyiséghez tartozó üzlethomlokzat (portál), biztonsági berendezések karbantartásairól;

b) a helyiségben folytatott tevékenység körében felmerülő felújításról, pótlásról illetőleg cseréről;

c) az épület olyan központi berendezéseinek karbantartásáról, amelyeket a bérlő kizárólagosan használ, illetőleg tart üzemben;

d) az épület továbbá a közös használatra szolgáló helyiségek és területek tisztításáról és megvilágításáról, a nem háztartási szemét elszállításáról, amely a bérlőtevékenységével függ össze.

**28. §** A bérlő a helyiséget a bérleti jogviszony megszűnésekor legalább az átadási állapotban és felszereltséggel köteles átadni a bérbe adónak.

**29. §** Méltányolható érdekből, bérlő indokokkal alátámasztott kérelme alapján, bérbeadó írásban hozzájárulhat - a bérleti szerződés egyéb rendelkezéseinek fenntartása mellett - bérlő személyének módosításához, ha

- az új bérlő bizonyítottan a korábbi bérlő személyéhez köthető vállalkozás (pl. jogutódlás, átalakulás, vállalkozási forma változása), és

 - az új bérlő által a helyiségben folytatni kívánt tevékenyég azonos a korábbi bérlő által végzettel.

**IV. Fejezet**

**Lakások és helyiségek elidegenítésének szabályai**

1. **Az elidegeníthető lakások és helyiségek köre**

**30.§** (1) Az önkormányzati tulajdonú lakások és nem lakás céljára szolgáló helyiségek eladásra történő kijelölése az Önkormányzat Képviselő-testületének hatásköre.

(2) Eladásra kijelölt lakás és nem lakás céljára szolgáló helyiség esetén a vevő:

a) az Ltv. 49. § (1) bekezdésében, illetőleg 58. § (1) bekezdésében meghatározott elővásárlásra jogosult,

b) elővásárlásra jogosult hiányában, vagy ha az elővásárlásra jogosult e jogával nem él – nyilvános pályázat, vagy árverés alapján – az összességében legelőnyösebb vételi ajánlatot tevő személy.

(3) A (2) bekezdés b) pontja szerinti versenyeztetési eljárásra az Önkormányzat vagyonrendeletében foglalt szabályok az irányadók. Az eladási ár alapja szakértő értékbecslés, melytől lefelé csak a második pályáztatás (licitálás) esetén lehet eltérni, amennyiben az első eredménytelen volt.

**2. A vételár meghatározása**

**31. §** (1) Az eladásra kijelölt lakás és nem lakás céljára szolgáló helyiség helyi forgalmi értékét az Ltv. 52. § (1) bekezdésére figyelemmel készített, hat hónapnál nem régebbi ingatlanforgalmi értékbecslés alapján kell megállapítani.

(2) Ha a lakást, az Ltv. 49. § (1) bekezdésében meghatározott elővásárlásra jogosult személy vásárolja meg, a lakás (1) bekezdés szerint megállapított helyi forgalmi értékét, mint vételárát az Ltv. 52. § (2) bekezdése szerint elismerhető értéknövelő beruházások értékével csökkenteni kell.

(3) Ha a nem lakás céljára szolgáló helyiséget az Ltv. 58. § (1) bekezdésében meghatározott elővásárlásra jogosult személy vásárolja meg, a helyiség vételára az (1) bekezdés szerint megállapított helyi forgalmi érték.

**3. Elővásárlási ajánlat**

**32. §** (1) Az elővásárlásra jogosulttal a 31. § (2)-(3) bekezdése szerint meghatározott vételárat tartalmazó ajánlatot írásban kell közölni.

(2) Az elővásárlási jogot a jogosult az ajánlat kézhezvételét követő 30 napon belül gyakorolhatja, az ajánlatban erre figyelmét fel kell hívni.

**4. A vételár megfizetése**

**33. §**  (1) Ha a lakást az Ltv. 49. § (1) bekezdésében meghatározott elővásárlásra jogosult vásárolja meg, választása szerint részletfizetési vagy vételárkedvezmény illeti meg, erről a 32. § (1) bekezdése szerinti ajánlatban tájékoztatni kell.

(2) Ha a nem lakás céljára szolgáló helyiséget az Ltv. 58. § (1) bekezdésében meghatározott elővásárlásra jogosult vásárolja meg, részletfizetési kedvezmény illeti meg, erről a 32. § (1) bekezdése szerinti ajánlatban tájékoztatni kell.

**5. Részletfizetés**

**34. §** (1) Az Ltv. 49. § (1) bekezdésében meghatározott elővásárlásra jogosult részletfizetési kedvezmény választása esetén első vételárrészletként a vételárból húsz százalékot köteles megfizetni az adásvételi szerződés megkötésekor. A további vételár részleteket egyenlő mértékben, legkésőbb az adásvételi szerződés aláírását követő naptól számított tizenöt éven belül kell kiegyenlíteni.

(2) Az Ltv. 58. § (1) bekezdésében meghatározott elővásárlásra jogosult részletfizetési kedvezmény esetén első vételárrészletként a vételárból ötven százalékot köteles megfizetni az adásvételi szerződés megkötésekor. A további vételár részleteket egyenlő mértékben, legkésőbb az adásvételi szerződés aláírását követő naptól számított három éven belül kell kiegyenlíteni.

(3) A részletfizetési kedvezmény választása esetén az elővásárlásra jogosult kamatként a jegybanki alapkamat megfizetésére köteles, a részletfizetést semmilyen egyéb költség nem terheli. A vételár hátralékra a vevő a Polgári Törvénykönyv 6:48. §-ában meghatározott – a pénztartozások megfizetésére előírt - törvényes kamatot tartozik megfizetni.

(4) A részletfizetési időszak csökkentett mértékének választása, illetőleg szerződéskötés utáni csökkentése, valamint lejárat előtti egyösszegű kiegyenlítés esetén a hátralékos vételár mértéke csökken a hátralévő futamidőre eső kamat összegével.

(5) Amennyiben az elővásárlási jog jogosultja a lakást részletfi­zetési kedvezménnyel vásárolja meg, úgy a részletfizetés időtar­tamára a pénztartozás biztosítására az ingatlan-nyilvántartásba a tulajdonjogot átruházó szerződéssel egyidejűleg elidegenítési és terhelési tilalmat kell bejegyeztetni.

**6. A vételárengedmény**

**35. §** (1) Ha a lakást az Ltv. 49. § (1) bekezdésében meghatározott elővásárlásra jogosult vásárolja meg, és a szerződés megköté­sével egyidejűleg vál1alja a vételár egy összegben történő megfi­zetését, részére 20 % vételárkedvezményt kell biztosítani.

(2) Amennyiben az Ltv. 49. § (1) bekezdésében meghatározott elővásárlási jog jogosultja 15 évnél rövidebb időtartamú törlesztést vállal, az alábbiak szerinti engedmény illeti meg a vételár-hátralékból:

a) 10 éves törlesztés esetén 10%,

b) 5 éves törlesztés esetén 15 %.

**7. Az elidegenítésből származó bevételek felhasználása**

**36.§** Az Önkormányzat a lakások elidegenítéséből származó bevételeket az Ltv. 62. §-ban megállapítottak szerint, az ott meghatározott célokra köteles felhasználni.

**V. Fejezet**

**Átmeneti és záró rendelkezések**

**37. §** Az adás-vételi szerződés csak akkor köthető meg, ha az adott lakásra, helyiségre semmi nemű köztartozás, közüzemi díj és üzemeltetési költséghátralék nem áll fenn.

**38. §** E rendelet hatálybalépését megelőzően jogszerűen keletkezett jogokat és kötelezettségeket e rendelet szabályai nem érintik.

**39. §** E rendelet 2022. január 1. -jén lép hatályba.

**40. §** E rendeletben nem szabályozott kérdésekben az Ltv. rendelkezéseit kell alkalmazni.

Bátaapáti, 2021. július 15.

 Krachun Szilárd Filczinger Ágnes

 polgármester jegyző

Kihirdetési záradék:

Jelen rendelet kihirdetésének napja: 2021. augusztus 16.

 Filczinger Ágnes

 jegyző

 8/2021 (VIII.16.) önkormányzati rendelet **1. számú melléklete**

**Szolgálati lakások listája**

7164 Bátaapáti, Kossuth utca 4. 128 m2 236 Ft/m2/hó

**Költségalapú bérlakások listája**

7164 Bátaapáti, Dózsa utca 26. 60 m2 300,- Ft/m2/hó

7164 Bátaapáti, Táncsics utca 15. 78 m2  300,- Ft/m2/hó

7164 Bátaapáti, Dózsa utca 6. 77 m2 300,- Ft/m2/hó

7164 Bátaapáti, Petőfi utca 3. 64 m2 300,- Ft/m2/hó

7164 Bátaapáti, Petőfi utca 23. 79,9 m2 300,- Ft/m2/hó

 8/2021 (VIII.16.) önkormányzati rendelet **1/A .számú melléklete**

**A nem lakás céljára szolgáló helyiségek**

7164 Bátaapáti, Petőfi utca 5. – Élelmiszerbolt térítési díjmentes

7164 Bátaapáti, Petőfi utca 5. – Italbolt 20 000 Ft/hó

7164 Bátaapáti, Fő utca 33. – Sport presszó 25 000 Ft/hó

 8/2021 (VIII.16.) önkormányzati rendelet **2 .számú melléklete**

**Pályázat**

**önkormányzati lakás bérbevételére**

A pályázati felhívás ügyiratszáma: ………………………………………………….

A megpályázott lakás címe: 7164 Bátaapáti,, ………………………………………..

A pályázó

 - neve, leánykori neve: …………………………………………………………..

- születési helye, ideje: ………………………………………………………….

- anyja neve: ........................................................................................................

- lakóhelye: ………………………………………………………………………

- tartózkodási helye: ……………………………………………………………..

- foglalkozása, munkahelye: ……………………………………………………

- telefonszáma: ………………………………………………………………….

A pályázóval együtt költöző házastárs/élettárs

 - neve, leánykori neve: …………………………………………………………

- születési helye, ideje: …………………………………………………………

- anyja neve: ........................................................................................................

- lakóhelye: …………………………………………………………………….

- tartózkodási helye: ……………………………………………………………

- foglalkozása, munkahelye: ……………………………………………………

- telefonszáma: ………………………………………………………………….

A pályázóval együtt költöző személyek adatai:

Név: születési hely, idő: családi kapcsolat: foglalkozás:

………………………………………………………………………………………..

………………………………………………………………………………………..

………………………………………………………………………………………..

………………………………………………………………………………………..

A pályázó milyen jogcímen lakik jelenlegi lakásában: .....………………………….

A pályázat indokai:

………………………………………………………………………………………..

……………………………………………………………………………………….

………………………………………………………………………………………..

………………………………………………………………………………………..………..……………………………………………………………………………………….

………………………………………………………………………………………..

………………………………………………………………………………………..

………………………………………………………………………………………..

|  |  |  |
| --- | --- | --- |
| A | B | C |
| A havi jövedelem típusa | Kérelmező | A családban élő közeli hozzátartozók |
| Munkaviszonyból és más foglalkoztatási jogviszonyból származóebből közfoglalkoztatásból származó: |    |    |    |    |    |    |
| Társas és egyéni vállalkozásból, őstermelői, illetve szellemi és más önálló tevékenységből származó |   |   |   |   |   |   |
| Táppénz, gyermekgondozási támogatások |   |   |   |   |   |   |
| Nyugellátás és egyéb nyugdíjszerű rendszeres szociális ellátások |   |   |   |   |   |   |
| Önkormányzat, járási hivatal és munkaügyi szervek által folyósított ellátások |   |   |   |   |   |   |
| Egyéb jövedelem |   |   |   |   |   |   |
| Összes jövedelem |   |   |   |   |   |   |

**A kérelmezőnek és vele együtt költözőknek ingatlan vagyona, illetve ingatlanhoz kapcsolódó vagyoni értékű joga van-e: igen - nem**

Az ingatlan

* Címe: ……………………………………………………………..
* Helyrajzi száma:…………………………………………………..
* Művelési ág:………………………………………………………
* Becsült értéke: ……………………………………………………

(művelési ága: családi ház, lakás, nyaraló, hétvégi ház, zártkerti ingatlan, lakástelek, üdülőtelek…stb.)

Az ingatlanoknál résztulajdon esetén a tulajdoni hányadot kell feltüntetni. Vagyoni értékű jog: haszonélvezeti, használati jog.

Ha családi ház, lakás van tulajdonukban és nem laknak abban, mi ennek az oka: ……………………………………………………………………………………………………………………………………………………………………...............................................

**A kérelmezőnek és a vele együtt költözőknek gépkocsijuk: van - nincs**

|  |  |  |  |  |  |
| --- | --- | --- | --- | --- | --- |
| Típusa:  | Gyártási éve:  | Hengerűrtartalma:  | Vásárlás éve:  | Rendszáma:  | Értéke:  |
|  |  |  |  |  |  |
|  |  |  |  |  |  |

**A kérelmezőnek és a vele együtt költözőknek van-e a nyugdíjminimum 25-szeresét meghaladó vagyontárgya: van - nincs**

………………………………………………………………………………………….

A pályázathoz csatolandó a pályázó és a pályázóval közös háztartásban élő, a pályázóval együtt költöző személyeknek a pályázat benyújtását megelőző havi jövedelméről szóló igazolás.

Bátaapáti, 20.…… év …………………hó ………nap

……………………………………… …………………………………….

 pályázó a pályázó házastársa/élettársa

 8/2021 (VIII.16.) önkormányzati rendelet **2/A .számú melléklete**

**Kérelem**

**önkormányzati bérlakás**

**új bérleti szerződésének megkötéséhez**

**Kérelmező személyi adatai:**

|  |
| --- |
|  Kérelmező neve:  |
| Születési neve:  |
| Születési hely, idő: |
| Anyja neve: |
| Telefonszáma: |
| Lakóhelye:  |
| Tartózkodási helye: |
| Levelezési címe:  |
| Foglalkozása: |
| Munkahelyének neve, címe:  |
| Mióta lakik Bátaapátiban (állandó v. bejelentett lakcímen):   | Mióta dolgozik Bátaapátiban:  |

**A kérelmezővel együtt élő családtagokra vonatkozó adatok:**

|  |  |  |  |
| --- | --- | --- | --- |
| Családtag neve: | Születési hely, idő: | Rokoni kapcsolat: | Munkahelye, foglalkozása:  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Kérelmező és családja havi jövedelmi viszonyai:**

|  |  |  |
| --- | --- | --- |
| A | B | C |
| A havi jövedelem típusa | Kérelmező | A családban élő közeli hozzátartozók |
| Munkaviszonyból és más foglalkoztatási jogviszonyból származóebből közfoglalkoztatásból származó: |    |    |    |    |    |    |
| Társas és egyéni vállalkozásból, őstermelői, illetve szellemi és más önálló tevékenységből származó |   |   |   |   |   |   |
| Táppénz, gyermekgondozási támogatások |   |   |   |   |   |   |
| Nyugellátás és egyéb nyugdíjszerű rendszeres szociális ellátások |   |   |   |   |   |   |
| Önkormányzat, járási hivatal és munkaügyi szervek által folyósított ellátások |   |   |   |   |   |   |
| Egyéb jövedelem |   |   |   |   |   |   |
| Összes jövedelem |   |   |   |   |   |   |

**A kérelmezőnek és vele együtt költözőknek ingatlan vagyona, illetve ingatlanhoz kapcsolódó vagyoni értékű joga van-e: igen - nem**

Az ingatlan

* Címe: ……………………………………………………………..
* Helyrajzi száma:…………………………………………………..
* Művelési ág:………………………………………………………
* Becsült értéke: ……………………………………………………

(művelési ága: családi ház, lakás, nyaraló, hétvégi ház, zártkerti ingatlan, lakástelek, üdülőtelek…stb.)

Az ingatlanoknál résztulajdon esetén a tulajdoni hányadot kell feltüntetni. Vagyoni értékű jog: haszonélvezeti, használati jog.

Ha családi ház, lakás van tulajdonukban és nem laknak abban, mi ennek az oka: …………………………………………………………………………………………………………………………………………………………………….......................................

**A kérelmezőnek és a vele együtt költözőknek van-e gépkocsijuk: van - nincs**

|  |  |  |  |  |  |
| --- | --- | --- | --- | --- | --- |
| Típusa:  | Gyártási éve:  | Hengerűrtartalma:  | Vásárlás éve:  | Rendszáma:  | Értéke:  |
|  |  |  |  |  |  |
|  |  |  |  |  |  |

**A kérelmezőnek és a vele együtt költözőknek van-e a nyugdíjminimum 25-szeresét meghaladó vagyontárgya: van - nincs**

………………………………………………………………………………………….

 A kérelem indokai: (külön lap is csatolható)

...........................................................................................................................................

 ...........................................................................................................................................

 ...........................................................................................................................................

 ...........................................................................................................................................

 ...........................................................................................................................................

 ..........................................................................................................................................

Kérem, hogy lakásügyemet a Képviselő-testület zárt ülésen tárgyalja.

**Büntetőjogi felelősségem tudatában kijelentem, hogy a fenti adatok a valóságnak megfelelnek. Tudomásul veszem, hogy köteles vagyok a fenti adatokban bekövetkezett változásról 15 napon belül a Bonyhádi Közös Önkormányzati Hivatal Bátaapáti Kirendeltségét értesíteni.**

**Kérelmemhez csatolom a saját, illetve családtagjaim a kérelem benyújtását megelőző havi jövedelemigazolását, valamint személyi igazolványomat, lakcímkártyámat bemutatom.**

**Hozzájárulok ahhoz, hogy személyes adataimat a bérbeadó feladatokat ellátó szervek kezeljék, nyilvántartsák a lakásbérleti jogviszonyom fennállásáig.**

Bátaapáti, 20.………………………………..

 …………………………….. …………………………........

 kérelmező kérelmező házastársa/élettárs

 8/2021 (VIII.16.) önkormányzati rendelet **3. számú melléklete**

**Pontrendszer a költségelven bérbe adott bérlakások pályázatainak értékeléséhez**

**Együtt költöző kiskorú gyermek (saját, örökbe fogadott, nevelt) száma saját háztartásban**

* 1-2 gyermek után 1 pont
* 3-4 és több gyermek után 2 pont

**Kérelmező rendszeres jövedelme**

* pályázónak, **vagy** a vele együtt költöző családtag(ok)nak van rendszeres jövedelme

1 pont

* pályázónak, **és** a vele együtt költöző családtag(ok)nak van rendszeres jövedelme

2 pont

**Az egy főre eső jövedelem a mindenkori öregségi nyugdíjminimum összegét**

* eléri, de kevesebb, mint másfélszerese 1 pont
* másfélszeresét eléri, de kevesebb, mint kétszerese 2 pont
* kétszeresét eléri, vagy meghaladja 3 pont

**Hitelt érdemlően igazolja, hogy Bátaapáti közigazgatási területén**

* lakcímmel nem rendelkezik 1 pont
* lakcímmel rendelkezik 2 pont

**Hitelt érdemlően igazolja, hogy Bátaapáti község közigazgatási területén**

* családtagként lakik 1 pont
* bérletben, albérletben lakik 2 pont